Държавен вестник, бр. 100, 2018 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  100
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОРАЗУМЕНИЕ 
между Изпълнителна агенция „Морска 
администрация“ и Румънската морска ад­
министрация относно проверките на плава­
телни съдове по вътрешните водни пътища 
в българо-румънския участък на р. Дунав
(Одобрено с Решение № 117 от 22 февруари 
2018 г. на Министерския съвет. В сила от да­
тата на подписването му – 22 февруари 2018 г.)
Изпълнителна агенция „Морска адми­
нистрация“ и Румънската морска админи­
страция, наричани оттук нататък „Админи­
страциите“,
Имайки предвид разпоредбите на Мемо­
рандума за разбирателство между правител­
ството на Република България и правител­
ството на Румъния за създаване на смесен 
българо-румънски Междуведомствен комитет 
за устойчиво развитие на вътрешноводния 
транспорт в общия българо-румънски учас­
тък на река Дунав, подписан на 11 октомври 
2012 г. в София, и желаейки да допринесат 
за развитието и заздравяването на сътрудни­
чеството между техните държави в област-
та на транспорта на товари и пътници по 
вътрешните водни пътища и да стимулират 
въвеждането на съвременни технологии 
в корабоплаването по българо-румънския 
участък на река Дунав,
Вземайки под внимание, че основната 
отговорност за ефективното прилагане на 
стандартите, установени във вторичното за­
конодателство на Европейския съюз, попада 
в компетентността на властите, под чието 
знаме плава корабът,
Потвърждавайки, че независимо от гореиз­
ложеното са необходими ефективни действия 
от страна на Администрациите за предотвра­
тяването на експлоатацията на плавателни 
съдове по вътрешните водни пътища, които 
не отговарят на тези стандарти,
Убедени в необходимостта за постигането 
на тези цели от подобрена и хармонизирана 
система за проверка и контрол на плавател­
ни съдове по вътрешните водни пътища и 
засилване на сътрудничеството и обмена на 
информация, и
Като взеха предвид разпоредбите на 
Директива на Европейския парламент и на 
Съвета от 12 декември 2006 г. за установяване 
на техническите изисквания за плавателни 
съдове по вътрешни водни пътища и за от­
мяна на Директива 82/714/ЕИО (2006/87/
ЕО) на Съвета, и по-специално Член 17 от 
нея – „Допълнителни проверки“,
Се споразумяха за следното:
Член 1
Цел и обхват на прилагане
1.1. Настоящото Споразумение се при­
лага за проверки на плавателни съдове по 
вътрешните водни пътища, извършени от 
българската и румънската Администрация по 
протежение на общия участък от река Дунав.
1.2. Това споразумение не е приложимо 
за проверки на плавателни съдове за спорт, 
туризъм и развлечение.
1.3. Проверките, извършени на борда на 
плавателни съдове по вътрешните водни 
пътища от една от Администрациите, ще 
се признават от другата Администрация за 
целите на определяне на рисковия профил 
на корабите, подбора на кораби за проверка 
и ограничаване административната тежест 
върху операторите от сектора на вътрешно­
водния транспорт.
Член 2
Определения
2.1. За целите на настоящото Споразуме­
ние използваните термини имат следното 
значение:
а) Администрации:
1. Изпълнителна агенция „Морска адми­
нистрация“ (ИАМА) е изпълнителна агенция 
към Министерството на транспорта, инфор­
мационните технологии и съобщенията на 
Република България, упражняваща контрол 
върху спазването на изискванията за без-
опасност на морския транспорт на български 
и чуждестранни кораби, компетентен орган 
за извършване на допълнителни технически 
проверки на плавателни съдове по вътреш­
ните водни пътища в съответствие с Член 17 
от Директива 2006/87/ЕО;
2. Румънска морска администрация (RNA) 
е специализиран централизиран орган към 
Министерството на транспорта на Румъния 
в областта на морскатa безопасност и си­
гурност, определена като компетентен орган 
за извършване на допълнителни технически 
проверки на плавателни съдове по вътреш­
ните водни пътища в съответствие с Член 17 
от Директива 2006/87/ЕО;
МИНИСТЕРСТВА 
И ДРУГИ ВЕДОМСТВА